b"\n_START_ARTICLE_\nConsell de la Llengua Occitana\n_START_SECTION_\nL'heretatge del CLO avui\n_START_PARAGRAPH_\nAvui, les preconitzacions del CLO estan seguides per una part del moviment occitanista, que hi veu una soluci\xc3\xb3 \xc3\xbatil per a desenvolupar l'occit\xc3\xa0 d'una manera m\xc3\xa9s ordenada, especialment en pedagogia. Les normes del CLO gaudeixen d'un reconeixement oficial per part del Consell General d'Aran (i doncs de l'Oficina de Foment e Ensenhament der Aran\xc3\xa9s) des del 5 d'octubre de 1999, i de l'Associacion Internacionala d'Estudis Occitans (AIEO) d'en\xc3\xa7\xc3\xa0 el seu Congr\xc3\xa9s de Tolosa del 1997, pel Gidil\xc3\xb2c que \xc3\xa9s membre fundador del CLO, i per una part dels ensenyants, formadors i organismes culturals. Certs llibres, CDs i DVDs precisen, en les p\xc3\xa0gines de comen\xc3\xa7ament, que apliquen la norma del CLO. _NEWLINE_Una altra part del moviment occitanista mostra sia indifer\xc3\xa8ncia, sia una manca d'informaci\xc3\xb3, sia fins i tot una hostilitat envers la norma cl\xc3\xa0ssica tal com el CLO la gestiona."